Source: http://docplayer.hu/18092650-Az-alapveto-jogok-biztosanak-jelentese-az-ajb-1992-2013-szamu-ugyben.html
Timestamp: 2019-01-19 21:25:05
Document Index: 33234508

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Az alapvető jogok biztosának Jelentése az AJB-1992/2013. számú ügyben - PDF
Download "Az alapvető jogok biztosának Jelentése az AJB-1992/2013. számú ügyben"
1 Az alapvető jogok biztosának Jelentése az AJB-1992/2013. számú ügyben Előadó: dr. Zemplényi Adrienne Az eljárás megindítása A 2012 évben A Munka Méltósága projekt keretében az alapvető jogok biztosa már vizsgálta a fiatalok munkavállalási lehetőségeit, a munkaerőpiacon történő elhelyezkedésük esélyeit. 1 A vizsgálat áttekintette a foglalkoztatásukra vonatkozó speciális szabályokat és gyakorlatot, valamint azt is, hogy a jövőben milyen intézkedések várhatóak ezen korosztály munkavállalásának elősegítése érdekében. Az idei évben részben az előző évi vizsgálatok folytatásaként Méltó kezdet A fiatalok munkavállalási lehetőségei címmel újból vizsgálatsorozat indult. E kérdés ismételt alapjogi aspektusú vizsgálata azért kiemelten fontos, mivel a fiatal felnőttek munkanélkülisége nem csak az Európai Unióban, hanem egyre inkább hazánkban is komoly problémát, kihívást jelent a társadalom számára, s amely probléma megoldása érdekében álláspontom szerint mind az állami és társadalmi szervek, mind az oktatási intézmények és munkáltatók széleskörű összefogására van szükség. A projekt keretében jelen vizsgálatom során arra kerestem választ, hogy azoknak a fiataloknak, akik még nem fejezték be a tanulmányaikat, de már dolgozni szeretnének milyen lehetőségeik vannak arra, hogy tanulmányaik mellett munkát vállaljanak, munkatapasztalatokat szerezzenek. Tekintettel arra, hogy a hallgatói jogviszony mellett a fiatalok jellemzően az iskolaszövetkezeteken keresztül vállalnak munkát, ezért áttekintettem az iskolaszövetkezeti munkavállalásra vonatkozó hatályos jogi szabályozást, valamint azt is, hogy ezen szervezett munkavállalás biztosít-e, s ha igen, milyen előnyöket számukra. Elősegíti-e a szükséges gyakorlat, munkatapasztalat megszerzését és a későbbi munkavállalást, illetőleg a szabályozás vagy gyakorlat során kialakultak-e olyan hátrányok, akadályozó tényezők, amelyek ombudsmani fellépést, jogvédelmet igényelnek. A fentiekre tekintettel az alapvető jogok biztosáról szóló évi CXI. törvény (Ajbt.) 18. (4) bekezdése alapján hivatalból átfogó vizsgálatot indítottam. A vizsgálat során az Ajbt a alapján tájékoztatást kértem a nemzetgazdasági minisztertől és a Nemzeti Adó- és Vámhivatal elnökétől. Mivel fontosnak tartottam megismerni az iskolaszövetkezetek valamint az érintett hallgatók véleményét is, ezért megkerestem az EU-diákok Iskolaszövetkezet és az Iskolaszövetkezetek Országos Szövetsége elnökét valamint a Hallgatói Önkormányzatok Országos Konferenciája és a Nemzeti Ifjúsági Tanács elnökét is, akiktől az Ajbt a alapján kértem tájékoztatást. Az érintett alapvető jogok és elvek a jogállamiság elvéből fakadó jogbiztonság követelménye (Alaptörvény B) cikk (1) bekezdés: Magyarország független, demokratikus jogállam. ); A munka szabad megválasztásához való jog (Alaptörvény XII. cikk (1) bekezdés Mindenkinek joga van a munka és a foglalkozás szabad megválasztásához, valamint a vállalkozáshoz. Képességeinek és lehetőségeinek megfelelő munkavégzéssel mindenki köteles hozzájárulni a közösség gyarapodásához. (2) Magyarország törekszik megteremteni annak feltételeit, hogy minden munkaképes ember, aki dolgozni akar, dolgozhasson. ) 1 Lásd! AJB-2619/2012. számú ombudsmani jelentés 1
2 Az alkalmazott jogszabályok A munka törvénykönyvéről szóló évi I. törvény (Mt.) A szövetkezetekről szóló évi X. törvény (Szövtv.) A társadalombiztosítás ellátásaira és a magánnyugdíjra jogosultakról, valamint e szolgáltatások fedezetéről szóló évi LXXX. törvény (Tbj..) Az adózás rendjéről szóló évi XCII. törvény (Art.) A nemzeti felsőoktatásról szóló évi CCIV. törvény (Nftv.) A munkaügyi ellenőrzésről szóló évi LXXV. törvény (Met.) A szociális szövetkezetekről szóló 141/2006. (VI. 29.) Korm. rendelet A felsőoktatásról szóló évi CXXXIX. törvény egyes rendelkezéseinek végrehajtásáról 79/2006. (IV. 5.) Korm. rendelet Az oktatási igazolványokról szóló 362/2011. (XII. 30.) Korm. rendelet 19/B/1999. AB határozat Előzmények Az iskolaszövetkezetek működésével összefüggésben már több ízben fordultak panasszal hivatalomhoz ben, a szövetkezeti törvény módosításakor egy beadványozó azzal kapcsolatban kérte az ombudsman eljárását, hogy az iskolaszövetkezeteken keresztül munkát vállaló fiatalok jogai és esélyegyenlősége érdekében kezdeményezze annak Alkotmánybírósági felülvizsgálatát. A módosítás ugyanis megváltoztatta volna az iskolaszövetkezeti tagok munkaviszonyára vonatkozó szabályokat, részben korlátozva a munkavállalók jogosultságait Emellett néhány esetben előfordult, hogy maguk az iskolaszövetkezetben munkát vállaló diákok fordultak hivatalomhoz, sérelmezve, hogy késve kapták meg a munkabérüket, nem fizették ki a túlóráikat, vagy nem olyan összegű fizetésben részesültek, mint amennyi álláspontjuk szerint megillette volna őket. Ezek a beadványok mivel a munkaviszonyból eredő jogviták felülvizsgálta nem tartozik az ombudsman hatáskörébe az érintettek tájékoztatásával és jogorvoslati lehetőségeikre történő figyelemfelhívással vagy az illetékes szervekhez történő áttétellel külön ombudsmani vizsgálat nélkül kerültek lezárásra. Bár az alapvető jogok biztosához érkező beadványok között az iskolaszövetkezetekkel kapcsolatos panaszok száma elenyésző, azonban a munkavállalók, különösen a fiatal munkavállalók jogainak védelme érdekében figyelemmel arra is, hogy ilyen vizsgálatra az alapvető jogok biztosa részéről még nem került sor e terület átfogó vizsgálata szükségessé vált. A megállapított tényállás 1. Tekintettel arra, hogy a foglalkoztatással és a munkahelyteremtéssel kapcsolatos kérdések a Nemzetgazdasági Minisztérium feladatai közé tartoznak, ezért a fiatalok iskolaszövetkezeteken keresztül történő munkavállalásával összefüggésben először a nemzetgazdasági minisztert kerestem meg. A minisztertől az iskolaszövetkezetekkel kapcsolatos álláspontja, javaslatai, illetve az azzal kapcsolatban esetlegesen felmerülő problémák megismerése mellett az alábbi konkrét kérdésekre vártam választ: Mi volt az indoka annak, hogy az iskolaszövetkezetekre vonatkozó szabályozás az új Munka Törvénykönyvében (továbbiakban: Mt.) került megalkotásra? A szabályozás kialakításakor áttekintették-e az Európai Unió vonatkozó jogszabályi környezetét, gyakorlatát, esetleg figyelembe vették-e más uniós országok szabályozását is? A jogszabály kodifikációs folyamata során egyeztetett-e a minisztérium iskolaszövetkezetekkel, az Iskolaszövetkezetek Országos Szövetségével, illetőleg hallgatói érdekképviseletekkel? 2
3 A minisztérium vagy más szerv vezet-e valamilyen nyilvántartást, listát arról, hogy hány iskolaszövetkezet működik az országban? Mely szerv gyakorol törvényességi felügyeletet az iskolaszövetkezetek működése felett? Mi az oka annak, hogy a társadalombiztosítás ellátásaira és a magánnyugdíjra jogosultakról, valamint e szolgáltatások fedezetéről szóló évi LXXX. törvény 5.. (1) b) pontja alapján az iskolaszövetkezetek nappali rendszerű oktatás keretében tanulmányokat folytató tagjai nem minősülnek biztosítottnak? Mi indokolja azt a jogi szabályozást, mely szerint az iskolaszövetkezetnél dolgozó munkavállaló nem szerez jogosultságot sem szabadságra, sem táppénzre illetőleg betegszabadságra? Mi biztosítja az iskolaszövetkezet általi közvetítés és a munkaerő-kölcsönzés jogintézményének megfelelő elhatárolását? El lehet-e határolni ténylegesen a két tevékenységet? Mi az oka annak, hogy szövetkezeti taggá kell válnia a hallgatónak ahhoz, hogy munkát vállalhasson? A hozzám érkező beadványokban ugyanis a hallgatók sérelmezték, hogy bár a szabályozás adójogi szemszögből kedvező a munkáltatók számára, de a munkavállalók kiszolgáltatottságát növeli. A foglalkoztatottak számára előnyösebb lenne, ha pusztán munkaviszony keretében láthatnák el feladataikat. Készült-e valamilyen hatástanulmány, felmérés, vizsgálat a minisztérium részéről arra vonatkozóan, hogy az iskolaszövetkezeti szabályozás betölti-e célját, rendeltetését? A miniszter válaszlevelében a következőkről tájékoztatott. Az iskolaszövetkezet és tagja közötti munkaviszony szabályait a munka törvénykönyve (továbbiakban: Mt.) XVII. fejezete önállóan szabályozza. Az Mt.-ben történő szabályozással az a jogalkotói célkitűzés valósult meg, hogy az átlátható szabályozás érdekében a munkajogviszony szabályait egy kódex rögzítse. Az Mt. kizárólag e munkaviszony legfontosabb különös szabályait foglalja össze, az iskolaszövetkezet működését érintő és ahhoz kapcsolódó kérdésekben az ágazati" jogszabályok irányadóak. Az Mt.-ben történő szabályozás a Magyar Munka Tervben" foglalt követelmények szellemében valósult meg, a foglalkoztatás-politikai célkitűzésekkel összhangban az aktuális munkaerő-piaci folyamatokhoz igazodva. A szabályozás kialakításakor megvizsgálták az Európai Unió irányadó jogszabályait, és az egyes tagállamok szabályozását. Ehhez nyújtott alapot többek között a 2011 júniusában megjelent Széll Kálmán Terv" keretében készített Magyar Munka Terv" című dokumentum, amely a foglalkoztatás növelése érdekében a foglalkoztatási viszonyok átalakítását tűzte célul. A munkajogi szabályozás megalkotása a Magyar Munka Tervben" kidolgozott, a foglalkoztatást elősegítő szabályozás követelményein és ezzel összefüggésben kiterjedt előkészítő elemzéseken alapul. A Magyar Munka Terv" külön cím alatt taglalja a rugalmas foglalkoztatási lehetőségek hiányát, és az intézkedések között konkrétan megjelöli a foglalkoztatás bővítését szolgáló megoldások között az atipikus foglalkoztatási formák támogatását, az ezt elősegítő szabályozás kialakítását. Az Mt. véleményezésében részt vett az Iskolaszövetkezetek Országos Szövetsége (továbbiakban: ISZOSZ) valamint a Magyarországi Diákvállalkozások Országos Érdekképviseleti Szövetsége (továbbiakban: Diák-ÉSZ), amely során kifejthették javaslataikat, és észrevételeket tehettek. Az iskolaszövetkezetekben dolgozó diákok biztosítási jogviszonyával összefüggésben a miniszter arról tájékoztatott, miszerint a hatályos szabályozás jelentős adóelőnyt biztosít az iskolaszövetkezet útján foglalkoztatott, nappali tagozatos diákoknak, mivel nyugdíjjárulék, egészségbiztosítási- és munkaerő-piaci járulék nem kerül levonásra a munkavállaló diák béréből, illetve az iskolaszövetkezetet sem terheli a 27%-os szociális hozzájárulási adó fizetési kötelezettség. 3
4 Annak következtében ugyanakkor, hogy a hallgatók foglalkoztatásához kapcsolódóan nem történik járulékfizetés, ezért e jogviszony alapján nincs járulékfedezet a különböző tbellátások nyújtására, azaz az ilyen módon foglalkoztatott diák nem minősül biztosítottnak. Mindazonáltal a tanuló, hallgató az egészségbiztosítás természetbeni ellátásai tekintetében a Tbj. 16. (1) bekezdésében foglaltak alapján egészségügyi szolgáltatás igénybe vételére jogosult. Mivel az e keretek között munkát vállaló diákot az általános szabályok szerint járó szabadság nem illeti meg, azonban részére is biztosítani kell a megfelelő pihenést, ezért az Mt (2) bekezdése rögzíti, hogy a munkavégzési kötelezettséggel nem járó idő tartama nem lehet kevesebb, mint a szerint járó rendes szabadság mértéke, azaz évente olyan tartamban nem rendelhető el számára munkavégzési kötelezettség, mint amilyen tartamban egyébként részére alapszabadság és az életkor szerinti pótszabadság járna. Táppénzre és betegszabadságra ugyanakkor a munkavállaló az egészségbiztosítási járulék fizetésének hiánya miatt nem jogosult. Azon kérdésemre, hogy mi a különbség a munkaerő-kölcsönzés és az iskolaszövetkezet tagja által harmadik személynek végzett munka között, a miniszter arról tájékoztatott, hogy az elhatárolásakor ez utóbbi jogviszony rendeltetését, struktúráját és a jogviszony tartalmát kell figyelembe venni. A munkaerő-kölcsönzés során a kölcsönbeadó és a munkavállaló közötti munkaviszonyhoz képest, az iskolaszövetkezet és tagja közötti munkaviszony speciális. Különösen a munkavállaló tanulói jogviszonya, tagsága, a munkaviszony határozott ideje, a munkavállalóval kötött keretszerződés és külön megállapodás jellege miatt. További eltérések mutathatóak fel a jogviszony tartalma tekintetében. Rendeltetését tekintve az iskolaszövetkezetek célja a diákok munkalehetőségének megteremtése, a nappali tagozatos tanulók, hallgatók számára a tanulmányi időbeosztásukhoz alkalmazkodó munkalehetőségek szervezésével segítik anyagi helyzetük javítását és későbbi elhelyezkedésüket támogató munkatapasztalat szerzésüket. A kölcsönbeadó és a kölcsönbevevő közötti munkaviszony céljához viszonyítva emellett többlet elemet jelent a szövetkezet céljának figyelembe vétele. A szövetkezet célja a munkanélküli, illetőleg szociálisan hátrányos helyzetben lévő tagjai számára munkafeltételek teremtése, valamint szociális helyzetük javításának egyéb módon történő elősegítése. 2 Ezzel összefüggésben az Mt. Indokolása kiemeli, hogy a jogalkotó célja olyan új típusú gazdálkodási forma megteremtésére irányult, amelyben a tagok szakmai ismeretei, és piaci kapcsolatai fokozottabb mértékben hasznosulnak. Az iskolaszövetkezetek célja többek között az is, hogy tagjainak jövedelemszerzési lehetőséget is biztosítsanak. Az iskolaszövetkezet és a munkavállaló közötti munkaviszony speciális a tekintetben, hogy munkáltatói oldalon kizárólag az Sztv. szabályai szerint létrehozott iskolaszövetkezet állhat, míg munkavállalóként az létesíthet munkaviszonyt, aki az iskolaszövetkezettel tagsági viszonyban áll és emellett nappali tagozatos tanulói, hallgatói jogviszonnyal rendelkezik. A munkaerő-kölcsönzéshez képest tehát jelentős eltérés állapítható meg a munkaviszony alanyaiban. Az iskolaszövetkezet vállalkozási tevékenységének, illetve az iskolaszövetkezet tagja munkavégzésének további sajátossága a tanulói, hallgatói jogviszonyon túlmenően a tagság, amelynek részletes feltételeit az Sztv. határozza meg. További elhatárolási ismérv az iskolaszövetkezet és a harmadik személy közötti polgári jogi szerződés, illetve a kölcsönbeadó és a kölcsönbevevő közötti munkaerő-kölcsönzési szerződés jellege és tartalma. Az iskolaszövetkezet és a harmadik személy közötti szerződés elsősorban a vállalkozási, megbízási szerződés jegyeit hordozza, addig a munkaerő-kölcsönzési szerződés tartalmát a munkaerő-kölcsönzés Mt szerinti ismérvei határozzák meg. 2 A szövetkezetekről szóló évi X. törvény 8. (1) bekezdés 4
5 Ezen túlmenően struktúrájukban eltér a kölcsönbeadó és a munkavállaló közötti munkaszerződéstől, a munkavállalóval kötött munkaszerződés (keretszerződés) és külön megállapodás kötése, mely utóbbit a felek mindenekelőtt a nappali tagozatos tanuló, hallgató tag hallgatói jogviszonyából származó kötelessége teljesítésének figyelembevételével kötnek meg az Mt (2)-(3) bekezdései szerint. Az általános szabályoktól eltérően a munkaszerződésben a feleknek nem a munkavállaló munkakörét, hanem a munkavállaló által vállalt feladatok körét kell meghatározni. Ehhez kapcsolódóan további sajátosság, hogy nem egy adott alapbérben állapodnak meg a felek, hanem az elvállalandó feladatokhoz kötődő legkisebb alapbérek összegében. Ezen kívül további speciális rendelkezéseket ír elő az Mt. a jogviszony tartalma tárgyában, amely különbözik a munkaerő-kölcsönzés szabályaitól. Az iskolaszövetkezet és a tagja közötti munkaviszony valamint a munkaerőkölcsönzés közötti különbség megjelenik a munkaügyi ellenőrzésről szóló évi LXXV. törvényben (Met.) is. Az iskolaszövetkezeti tagnak az Mt a alapján történő munkavégzése tekintetében a munkaügyi ellenőrzésre speciális rendelkezések vonatkoznak. Az ellenőrzés során a munkaügyi hatóság a munkaügyi szabályok betartásának ellenőrzését a szövetkezetekről szóló törvényben foglalt eltérő szabályok figyelembevételével végzi (Met. 3. (3) bekezdése). Mindezek alapján az iskolaszövetkezet és a tagja közötti munkaviszonya munkaerő-kölcsönzés keretében történő foglalkoztatáshoz való hasonlósága ellenére, ez utóbbitól eltérő önálló atipikus munkaviszony. Azzal kapcsolatban, hogy a hallgatónak szövetkezeti taggá kell vállalnia annak érdekében, hogy az iskolaszövetkezeten keresztül munkát vállalhasson, a miniszter arról tájékoztatott, hogy a tagsági viszony fennállása az egyik fő ismérve az Mt. szerinti munkaviszonyban történő foglalkoztatásnak, amely többek között megkülönbözteti a többi foglalkoztatási formától és megteremti az összhangot a szövetkezet céljával és az Sztv. rendelkezéseivel. Végezetül arra a kérdésemre, hogy az iskolaszövetkezeti szabályozás betölti-e célját és rendeltetését, a miniszter arról tájékoztatott, hogy a Nemzetgazdasági Minisztérium részéről ezzel összefüggésben nem készült hatásvizsgálat tekintettel arra, hogy a rendszer tíz éve jól működik, valamint az iskolaszövetkezetekben történő foglalkoztatásnak hosszú gyakorlata szabályozási előzménye és ellenőrzési tapasztalata van. Ismereteik szerint az iskolaszövetkezetek működéséről a Diákszövetkezet rendszeresen készít részletes hatásvizsgálatot. 2. A minisztérium álláspontja mellett fontosnak tartottam megismerni e kérdésben az iskolaszövetkezetek véleményét is, ezért megkerestem egy véletlenszerűen kiválasztott iskolaszövetkezet az EU-diákok Iskolaszövetkezet elnökét, valamint az iskolaszövetkezetek egyik érdekképviseleti szervének, az Iskolaszövetkezetek Országos Szövetségének elnökét, akiktől az alábbi konkrét kérdések vonatkozásában kértem tájékoztatást: Az iskolaszövetkezetekre vonatkozó szabályozás megalkotásakor akár közvetlenül, akár az Iskolaszövetkezetek Országos Szövetségén keresztül, kikérték-e iskolaszövetkezetük azzal kapcsolatos véleményét? Volt-e lehetőségük jelezni az esetleges problémáikat, aggályaikat a szabályozással kapcsolatosan? Iskolaszövetkezetük jellemzően rövid vagy hosszabb távú munkalehetőségeket kínál a munkavállalók számára? A munkáltatók keresik meg igényeikkel az iskolaszövetkezetet, vagy fordítva, a szövetkezetük keres olyan munkáltatókat, akik foglalkoztatnának fiatalokat? Bármely munkáltató adhat megbízást az iskolaszövetkezetnek, vagy a munkáltatóknak meg kell felelniük valamely előre meghatározott feltételeknek? Amennyiben igen, melyek ezek? Jellemzően milyen cégek a szerződő partnereik (kisvállalatok, multinacionális cégek, stb.) és hány fő munkavállaló foglalkoztatását igénylik? 5
6 Az ország mely területein jellemző a foglalkoztatás? Vannak-e földrajzi eltérések a munkalehetőségekben? Az iskolaszövetkezeten keresztül van-e lehetőség külföldi munkavállalásra? Amennyiben igen, úgy ez milyen nagyságrendű és melyek a feltételei? Átlagosan hány főt foglalkoztat iskolaszövetkezetük? Jellemzően milyen munkakörökben tudnak munkát ajánlani? Mekkora a képzettséget igénylő és nem igénylő munkalehetőségek aránya? Van-e arra lehetőség, hogy a hallgató azon a területen vállaljon munkát, amely szakirányban tanul? Napi hány órában dolgoznak a munkavállalók? Milyen munkaidő beosztásban? Átlagosan mekkora az az órabér, amelyet a munkavállalóknak fizetnek az elvégzett munka után? Előfordult-e, hogy a munkavállalóik nem kapták meg időben a fizetésüket? Ebben az esetben a hallgatók hová fordulhatnak panaszaikkal? Megfelelőnek tartják-e azt a szabályozást, mely szerint az iskolaszövetkezeten keresztül történő munkavállalás esetén nem jár rendes szabadság, betegszabadság, szülési és fizetés nélküli szabadság? Mi a véleményük a kárfelelősségi szabályokról, illetve be tud-e számolni olyan esetről, amelyben valamely munkavállalójuk kárt okozott, és emiatt később bírósági eljárás indult? Milyen egyéb visszásságokról tud beszámolni, amelyek tapasztalatai szerint a szabályozás hiányosságaira vezethetőek vissza? A megkeresésemre adott két szerv válaszait tekintettel arra, hogy azok tartalmukban megegyeznek összefoglalóan, egységes szerkezetben ismertetem. Az új munka törvénykönyve (a továbbiakban: Mt.) szabályozásának kialakításakor két érdekképviselet a 2008-ban alakult ISZOSZ, valamint az 1994-ben létrejött Diák-ÉSZ vett részt az Mt. véleményezésében, ahol lehetőségük volt kifejteni javaslataikat, észrevételeiket. Mindkét érdekképviselet álláspontját saját tagjainak véleménye alapján alakította ki, mivel az iskolaszövetkezetek önállóan nem vesznek részt jogalkotási folyamatokban. A tagszervezetek véleményüket közösen, vitás esetekben egyszerű többséggel alakítják ki, amelyet később az érdekképviseleti szervezetek vezetősége képvisel. A két érdekképviseleti szervezetnek ugyanakkor nem tagja minden iskolaszövetkezet. A hazánkban működő 90 iskolaszövetkezetből azon 26 legnagyobb szervezet tartozik a tagjaik közé, akik fontosnak tartják, hogy egységes elvek mentén, olyan egységes szolgáltatási színvonalú összefogás jöjjön létre, amely felelősnek érzi magát az iskolaszövetkezeti szektor sikeréért, és kötelességének tartja tagjainak érdekvédelmét. Az új Mt. megalkotása előtt az iskolaszövetkezetek keretei között végzett munka gyakorlatilag szabályozatlan volt. Így azáltal, hogy az új Mt. XVII. fejezete szabályozta az iskolaszövetkezet és tagja között fennálló munkaviszony sajátos szabályait, elkészült az első olyan komplex szabályozás, amely az iskolaszövetkezeti tag munkavállalókra vonatkozó szabályokat egységesen kezeli, illetve elhelyezi az iskolaszövetkezetek speciális szolgáltatásait az atipikus foglalkoztatási formák között, biztosítva ezzel tagjainak jogvédelmét. E törvény törekedett először arra, hogy az egységes szabályozás érdekében megpróbálja elhelyezni a magyar jogrendben az iskolaszövetkezetek sajátos szolgáltatásait, amivel egyszerűbbé teszi a jogszabályoknak való megfelelést, az ellenőrizhetőséget. Az iskolaszövetkezet keretei között történő munkavégzés a tradicionális munkavállalástól, illetve foglalkoztatástól jelentősen eltérő sajátosságokkal rendelkezik. E szövetkezetek mai arculatukat a 90-es évek elején alakították ki, és egyre nagyobb számban biztosítanak munkavégzési lehetőséget elsősorban az egyetemi, főiskolai hallgatók, kisebb arányban középiskolai tanulók számára. 6
7 Évente mintegy középiskolai tanuló és felsőoktatási hallgató végez ilyen módon munkát, Budapesten pedig havonta mintegy tízezren dolgoztak az iskolaszövetkezetek keretei között. Tevékenységük jelentős szerepet játszik a pályakezdő munkanélküliség csökkentésében, a fiatal, még tanulmányaikat végző fiatalok tapasztalatszerzésében, és ezen keresztül elhelyezkedési esélyeik növelésében, valamint a szociálisan (elsősorban anyagi szempontból) hátrányos helyzetű fiatalok szakma és diplomaszerzésében azáltal, hogy az iskola elvégzéséhez szükséges anyagi eszközeik forrása nem kizárólag a család, hanem saját, legális munkavégzésük is. Az iskolaszövetkezet vállalkozási tevékenységének, illetve ezen belül az iskolaszövetkezet tagja munkavégzésének sajátosságát az adja, hogy a tag egyben tanulói jogviszonyban van. A tag-hallgató fő tevékenysége ennek következtében nem a munkavégzés, hanem a tanulói jogviszonyból származó kötelességek teljesítése. Emiatt azonban számos olyan sajátosság merülhet fel, amely megnehezíti, vagy egyáltalán nem teszi lehetővé az Mt. bizonyos rendelkezéseinek megtartását. Ehhez járul az a körülmény, hogy az iskolaszövetkezetek vállalkozói tevékenységüket harmadik személy megrendelése/megbízása alapján, tagjaik munkavégzése által látják el. Az új Mt. az iskolaszövetkezet tagjának ezen, az iskolaszövetkezet keretei között, munkajogviszony alapján történő munkavégzése jogi környezetét teremtette meg. A munkavégzés alapja a munkaszerződés, amelyet az iskolaszövetkezet és a tag a tagsági jogviszony keletkezésének időpontjában létesít. A munkaszerződésnek kettős funkciója van: egyrészről a munkavégzés jogi alapja, másrészről kerete az erre alapuló konkrét megállapodásnak, amely konkrét munkavégzési és foglalkoztatási kötelességet keletkeztet. Olyan keretszerződés, amely passzív jogi helyzetet teremt a felek között, és aktivizálása egy külön megállapodással történik. A munkaszerződésben a feleknek a konkrét munkakör, illetve feladatok helyett azokban a lehetséges feladatok körében kell megállapodni, amelyeket a tag egyáltalán elvállal. A tapasztalatok azt mutatják, hogy az iskolaszövetkezet keretei között a tagok egymástól képzettségükben, jellegükben számos különböző munkát vállalnak, és az esetek egy jelentős részében egy adott tag egymást követően több feladat ellátását is vállalja (pl. call center, kérdőíves felmérések, adatbevitel, könnyebb fizikai munkák stb.). A munkaszerződésben ezért annak keret jellege miatt a feleknek először a tag által vállalandó feladatok körében kell megállapodniuk. Hasonlóan rendelkezik az új Mt. a munkaszerződésben rögzíthető személyi alapbértételekről is. Mivel a tag adott esetben több feladat ellátására vállal kötelezettséget, továbbá az iskolaszövetkezet több üzleti partnerrel áll jogviszonyban, a munkaszerződésben a lehetséges alapbértételekről kell megállapodni a feleknek. Ezek az alapbértételek feladatonként változhatnak. Az új Mt. szövegezése, amely szerint a feleknek meg kell állapodni a biztosítható lehetséges személyi alapbértételekben, azt jelenti, hogy a munkaszerződés megkötésének idején, meghatározott tevékenységekhez az ott jelzett személyi alapbértételek kapcsolódnak. A személyi alapbértételek csak orientáló jellegűek, a felek ettől a jogszabályok keretei között a munkavégzési kötelességet megalapozó konkrét megállapodásban eltérhetnek. Ez a munkaszerződés mint keretszerződés az általános jogalapja annak a megállapodásnak, amely aztán az iskolaszövetkezet foglalkoztatási kötelességét és a tag munkavégzési kötelességét megalapozza. A keretszerződés alapján kötött későbbi megállapodás tartalmilag már megfelel egy tipikus munkaszerződés szükséges tartalmi elemeinek, amelyben meg kell állapodni a munkába lépés napjában, a lényeges munkafeltételekben és a munkavégzési kötelesség teljesítésének időtartamában. Az iskolaszövetkezettel tagsági jogviszonyban álló tag munkavégzésének ugyanis egyik alapvető sajátossága, hogy az nem folyamatos, napi jellegű, hanem lényegét tekintve eszköz jellegű, azaz alárendelt a tag tanulói/hallgatói jogviszonyából adódó kötelességei teljesítésének. 7
8 Az iskolaszövetkezet keretei között munkaszerződés alapján történő munkavégzésnek egyik neuralgikus területe korábban a munkáltatói jogkör gyakorlásának kérdése volt. Nem egy esetben ezt az elemet kiemelve minősítették ezt a munkavégzési fajtát burkolt munkaerőkölcsönzésnek. Éppen emiatt az új Mt. az iskolaszövetkezeti tagsági jogviszony rendeltetésével összefüggő munkavégzés sajátosságaira tekintettel rögzíti, hogy a munkavállaló felett munkáltatói jogkört csak olyan személy gyakorolhat, aki az iskolaszövetkezettel munkajogviszonyban áll. A munkáltatói jogkört gyakorló személy feladata kettős. Egyrészről folyamatos kapcsolatot kell tartania a munkáltatóval jogviszonyban álló harmadik személy és a munkáltató iskolaszövetkezet között, másfelől az adott teljesítési területen, azaz a konkrét munkafeladatok teljesítése folyamatában amennyiben az szükséges, utasításokkal látja el, irányítja, ellenőrzi a munkavállaló tevékenységét. A szolgáltatás fogadója köteles lehetővé tenni, hogy ezen utóbbi kötelességét a munkáltatói jogkört gyakorló személy megfelelően teljesíteni tudja. Ez a körülmény a szolgáltatás fogadójának mozgásterét jelentősen csökkenti, mivel a munkavállalót a teljesítés során csak a saját üzem-, illetve üzletmenetének érdekében szükséges esetekben utasíthatja. Ez a konstrukció következik az iskolaszövetkezet keretei között végzett munkafeladatok jellegéből, és így biztosítható az iskolaszövetkezet munkáltatói jogkörének tényleges realizálása is. Mivel előfordulhat, hogy a munkáltatói jogkör gyakorlója egyidejűleg több iskolaszövetkezettel áll munkaviszonyban, illetve több harmadik személynél munkát végző tag tekintetében kell munkáltatói jogkörét gyakorolnia, hármas követelménynek köteles eleget tenni. Mind a munkáltató iskolaszövetkezet, mind a szolgáltatás fogadója, mind a tag munkavállaló igényeinek megfelelően kell rendelkezésre állnia. Ezek közül különösen fontos a munkavállaló számára történő elérhetőség, hiszen a munka jellegéből adódóan a munkáltatói jogkör gyakorlása nem feltétlenül igényel állandó jelenlétet. Jogköre ugyanakkor nem terjed ki a munkaviszony megszüntetésére (legfeljebb kezdeményezheti annak megszüntetését) mivel erre kizárólag az iskolaszövetkezet mint munkáltató alapszabályban meghatározott szerve jogosult. Ennek oka elsősorban az, hogy a munkáltatói jogkört gyakorló személy elsősorban a munkavállaló munkavégzéssel összefüggő magatartása tekintetében gyakorolja jogait, illetve teljesíti kötelességeit. Annak ellenére, hogy a munkáltatói jogokat a munkáltató iskolaszövetkezet, illetve a nevében és helyette eljáró, vele munkajogviszonyban álló személy gyakorolja, a munkateljesítés nem az iskolaszövetkezetnél, hanem harmadik személynél, vagy legalábbis az iskolaszövetkezeten kívül történik. A munkavállalóra nézve a garanciális szabályok betartása tekintetében ennek megfelelően a szolgáltatás fogadója minősül munkáltatónak. Ezen kívül két technikainak minősülő folyamat tekintetében is ez a megoldás mutatkozik célravezetőnek, nevezetesen a munkakör átadása-átvétele, valamint a munkavállaló munkavégzési kötelessége teljesítésének egyes elemei vonatkozásában. Ez utóbbival kapcsolatban lényeges az a rendelkezés, amely a szolgáltatás fogadójának utasítási jogát minimálisra korlátozza. Mivel munkáltatónak az iskolaszövetkezet minősül, az iskolaszövetkezetet terheli minden, a munkajogviszonnyal összefüggő bevallási, adatszolgáltatási, levonási, befizetési kötelezettség teljesítése. Az új Mt. rendelkezik az iskolaszövetkezet keretei között, munkaszerződés alapján végzett munkatevékenységhez kapcsolódó kárfelelősségi szabályokról is. A tag munkavállaló által a harmadik személynek okozott kár esetén az alkalmazott károkozásáért való felelősség polgári jogi szabályait kell alkalmazni. Amennyiben az alkalmazott a munkaviszonyból eredő kötelezettségei vétkes megszegésével a munkáltató iskolaszövetkezetnek okoz kárt, az általános munkavállalói kárfelelősség szabályai érvényesülnek, csakúgy, mint az általános megőrzési felelősség esetében. 8
9 Ha a munkavállalót munkavégzése során éri kár, nagyobb biztonsága érdekében a szolgáltatás fogadója és a munkáltató egyetemlegesen felel. Abban az esetben, ha nem a konkrét munkavégzés során, azonban a munkajogviszonnyal összefüggésben következik be a kár, úgy a munkáltató felel a munkajogi kárfelelősségi szabályok szerint. Az iskolaszövetkezetek jellemzően rövid távú munkalehetőségeket kínálnak a tagjaik számára. Mivel a tagok nappali tagozatos tanulmányaik mellett végeznek munkát, ezért elsősorban az alkalmi jellegű, iskola mellett is elvégezhető feladatok végrehajtását vállalják. A hosszú távú munkavállalást emellett a félévente változó iskolai tanrend és órabeosztás, valamint a hivatalok jogértelmezése is akadályozza. Az iskolaszövetkezetek tudatosan szerzik ügyfeleiket. Külön marketing és értékesítési csoporttal rendelkeznek, amelyek kutatják azokat a társaságokat, akik nyitottak a fiatalok foglalkoztatására. Ez a biztosítéka annak, hogy az iskolaszövetkezetek legális, átlátható módon képesek több mint 130 ezer diák számára munkalehetőséget biztosítani. Ugyanakkor a megrendelők azáltal, hogy fiatalokat bíznak meg munkavégzéssel, plusz feladatokat betanítás, rugalmasabban kezelendő munkaidő és kockázatot (a fluktuációból és a képzetlenségből származó esetleges kellemetlenségek) is vállalnak magukra. Mindezzel hozzájárulnak ahhoz, hogy a nem megfelelően működő szakképzés és szakmai gyakorlat helyett a hallgatók különböző munkaköröket ismerhessenek meg, belülről láthassák a vállalkozások, vezetők, munkatársak feladatait, emberi viszonyait, a munkavállalókra vonatkozó elvárásokat. Bármely olyan jogi és természetes személy adhat megbízást vagy megrendelést az iskolaszövetkezeteknek a Ptk. szabályai szerint, aki megfelelő jogi alapokkal működik, fizetőképes és a munka jellege összeegyeztethető a tagok életkorával. Az értékesítési csoportok a partnerekkel való kapcsolatfelvételtől a munkafolyamatok végéig vizsgálják, hogy azok megfelelnek-e a fenti elveknek és nem állnak-e felszámolás alatt. Jellemzően kisés középvállalkozások a szerződő partnereik, multinacionális cégek csak kisebb hányadban. A kisvállalatok megrendelései 1-10 főre, a nagyobb cégek átlagosan főre vonatkozó létszámigényt adnak le. A munkalehetőségek kb. 30%-a szakképzettséghez kötött, a többi szakképzettséget nem igénylő feladat. Ez utóbbiak meghatározóan kisegítő munkakörök például étteremláncokban, a logisztika, kereskedelem, ipari szféra területén, illetve adminisztratív, ügyfélszolgálati munkakörök, marketing tevékenységek. A nappali tagozatos hallgatók a munkavégzés időpontjában még szakképzetlennek minősülnek, így az élet, az egészség és a fiatalkorú munkavállalók kiemelt munkajogi és munkavédelmi védelme miatt a piaci megbízások/megrendelések megbízók/megrendelők székhelyén, telephelyén vagy fióktelepén történő teljesítésekor az iskolaszövetkezet teljesítését szakképzett felnőtt felügyeli és a helyszínen meglévő technológiai rend előírásainak megfelelően irányítja a megbízó/megrendelő részéről. Az iskolaszövetkezeteknek ugyanakkor egyik fő törekvése, hogy a fiatalok hasznos és pótolhatatlan gyakorlati tapasztalatokat szerezzenek még nappali tagozatosként, így a toborzási folyamatok legelejétől figyelembe veszik a hallgató tanulmányait és a munka-megrendeléseket igyekeznek olyan diákokkal betölteni, akik szakirányú tanulmányaik miatt leginkább hasznosíthatják az ott megszerzett tapasztalatokat. Bár Magyarország egész területén működnek iskolaszövetkezetek, elsősorban Budapesten, illetve a megyeszékhelyeken figyelhető meg kiemelt aktivitás, az oktatási intézmények jelenlététől és a vállalkozások profiljától, számától függően. Külföldi munkavállalásra iskolaszövetkezeteken keresztül nincs lehetőség. Az iskolaszövetkezetek taglétszáma rendkívül változó. Vannak olyan iskolaszövetkezetek, ahol a 100 főt sem éri el a munkavállalók létszáma, és van több olyan iskolaszövetkezet, amely több ezer fős taglétszámmal működik. Az Eu-Diákok Iskolaszövetkezetnek például több mint tagja van, akiket napi szinten frissülő HR adatbázisában tart nyilván. A diákok ugyanakkor egyszerre több iskolaszövetkezetnek is tagjai lehetnek. 9
10 A hallgató-tagoknak nincs kötelező munkaideje, lehetőségeikhez és a megrendelői igényekhez igazodva végzik munkájukat. Előfordulhat, hogy valaki évente csupán 1 napot és ott 2 órát dolgozik, de az iskolaszövetkezetek normál munkarendben, 8 órás műszakban is kínálnak munkalehetőségeket tagjaiknak. Az elvégzett munka után minimum a törvényben rögzített minimálbér vagy bérminimum az az órabér, amelyet a munkavállalóknak fizetnek, ezt meghaladóan az elvárásokhoz és a személyes adottságokhoz, képességekhez (pl: nyelvtudás) igazodik a diákok fizetése, amely iskolaszövetkezetenként eltérő is lehet. Az Mt. kötelezi az iskolaszövetkezeteket, hogy munkavállaló tagjaik számára munkabérüket a tárgyhót követő 10. napig átutalás útján fizessék ki. Amennyiben a diák határidőben nem kapta meg a fizetését, vagy vitatja a kiutalt összeget, úgy a munka koordinátorához fordulhat. A diákok által aláírt minden eseti megállapodás tartalmazza a munka koordinátorának nevét, telefonos elérhetőségét. Emellett a tagok munkaügyi bírósághoz és a munkaügyi ellenőrző szervekhez fordulhatnak, de ilyen természetű panaszaikat mindkét érdekképviseleti szerv is segít kezelni. A szabadság, betegszabadság kérdésével összefüggésben az iskolaszövetkezetek arról tájékoztattak, mely szerint megfelelőnek tartják azt a szabályozást, hogy az iskolaszövetkezeteken keresztül történő munkavállalás esetén nem jár rendes szabadság, betegszabadság, szülési és fizetés nélküli szabadság. Ezen munkaviszony időtartama alatt ugyanis nem feltétlenül a folyamatos foglalkoztatás a cél, hanem a tanuló/hallgató igényeinek megfelelő időben és időtartamban történő munkavégzés. A tanulók/hallgatók ugyanis főállásukban tanulói/hallgatói jogviszonyban állnak oktatási intézményeikkel, s tanulmányaik mellett, annak költségeit előteremtve, meglévő szabadidejükben végeznek munkát. Ezen speciális foglalkoztatási jogviszony lényegéből következően mivel van egy mögöttes tanulói/hallgatói jogviszony nem indokolt a rendes szabadság, betegszabadság, szülési és fizetés nélküli szabadság, valamint az állásidő fizetése. Azon kérdésemre, hogy mennyiben tér el az iskolaszövetkezetek által történő közvetítés a munkaerő-kölcsönzés jogintézményétől, az iskolaszövetkezetek arról tájékoztattak, miszerint az iskolaszövetkezetek nem közvetítenek munkaerőt, az elvállalt feladatokat a Ptk. rendelkezései alapján saját tagjaikkal teljesítik. Az iskolaszövetkezetek sajátos szövetkezeti formában, szociális szövetkezetként működnek, közhasznú, non-profit vállalkozások, amelynek alapértékei a szolidaritás, a szociális kohézió, a szociális felelősség és elkötelezettség. Abban érdekeltek, hogy minél több diák számára biztosítsák az öngondoskodás és a gyakorlati tapasztalatszerzés (és ezt követően a sikeresebb elhelyezkedés) lehetőségét. Speciális céljaik közé tartozik: az oktatási intézmény pedagógiai programjának segítése a hallgatók munkavégzésének megfelelő jogi keretek között történő biztosítása, pénzkeresetükkel tanulmányaik elősegítése a fiatalok munka általi életre nevelése szakmai ismeretek szerzése Teljesen más szabályok vonatkoznak a munkaerő kölcsönzésre és az iskolaszövetkezetre, más jogkörökkel, más igényekkel, más célokkal. Az iskolaszövetkezet bevételét a vállalkozásaiból szerzi, melyet tagjai teljesítési csoportokban végeznek harmadik személy megbízóknak és megrendelőknek. Bevételének 85%-át különböző jogcímeken kifizeti tagjainak. Tagjai egyenrangúak, egymásnak mellérendeltek és nem kölcsönözhetőek ki harmadik személyek felé Ehhez képest egy munkaerő-kölcsönző gazdasági társaság nyereségérdekelt. Nem tagjainak személyes közreműködésével vállalkozik a piacon, hanem a munkaerejét kölcsönzés céljából felajánló munkaerőt gyűjti össze a piacról, s az általános munkaviszonynál is kiszolgáltatottabbnak minősülő munkaerő-kölcsönzés keretében kölcsönzi ki a kölcsönvevő cégeknek. 10
11 Ezen munkaerő nem tagja a munkaerő-kölcsönző gazdasági társaságnak, s elvégzett munkájáért előre megállapított munkabért kap a kölcsönbeadó gazdasági társaságtól. A munkaerő-kölcsönző gazdasági társaság pedig fejpénzt kap a kölcsönvevő cégtől. Ebben a jogviszonyban nincsenek vállalkozási elemek, teljesítési csoport, bevételarányos jövedelemszerzés, mivel a munkaerő-kölcsönző gazdasági társaság nem iskolaszövetkezet. Míg a gazdasági társaság nyereség érdekelt, addig a szövetkezet tagjai gazdasági, kulturális, szociális, oktatási szükségleteinek és igényeinek kielégítését célozza meg. A gazdasági társaságnál a nyereség elosztása a vagyoni hozzájárulás arányában történik; míg a szövetkezetnél a jövedelem egy része a fel nem osztható közösségi alapba kerül, a másik része a tagoknál csapódik le, részben a szövetkezettel való együttműködésük arányában, részben vagyoni hozzájárulásuk szerint. A gazdasági társaság nem képez közösségi célokat szolgáló pénzügyi forrásokat tagjai számára, míg a szövetkezetnél ezt a célt a közösségi alap szolgálja. A gazdasági társaság döntéshozatali rendszerében való részvételt általában a vagyoni hozzájárulás mértéke határozza meg; míg a szövetkezetnél az egy tag - egy szavazat elv érvényesül. Összegezve, a gazdasági társaság a befektetett tőkét működteti a tulajdonos hasznára; míg a szövetkezet az együttműködésre képes közösségekben meglévő társadalmi erőforrásokat mobilizálja. Olyan erőforrásokat, melyek egyébként az egyének elkülönült működésével nem érvényesülnének. Végezetül azon kérdésemre, hogy ismereteik szerint van-e olyan működésüket érintő visszásság, amely a szabályozás hiányosságaira vezethető vissza, az iskolaszövetkezetek két ilyen tényről is beszámoltak. Az egyik a hallgatói státusz megítélésének, a másik az azt igazoló okiratok elfogadásának kérdése. Tapasztalataik szerint ugyanis a szabályozás ellentmondásosan kezeli a hallgatói státusz kérdését, valamint az azt igazoló okiratok kezelése sem egységes, amely miatt évente akár tízezer fiatal is elesik az iskolaszövetkezeteken keresztül történő munkavállalás lehetőségétől. Az ellenőrző hatóságok főként a NAV ugyanis a hallgatói státusz igazolására nem fogadja el a diákigazolványt, amely egyébként közokiratnak minősül. A passzív hallgatói státuszt pedig a hatályos jogszabályok ide vonatkozó rendelkezései ellenére sem ismerik el hallgatói jogviszonyként, mivel indoklásuk szerint a passzív féléves hallgató az adott pillanatban nem folytat aktív tanulmányokat. Míg korábban a tanulók diák státuszuk megtartása mellett évet ismételhettek vagy halaszthattak tanulmányaik alatt, ma a passzív féléves hallgatók státusza nem rendezett. Bár a törvény szerint hallgatói státusszal rendelkeznek, ugyanakkor a NAV az eltérő jogértelmezése miatt bünteti munkavégzésüket. Álláspontjuk szerint ez jogsértő gyakorlat, mert a hallgatói jogviszony nem szűnik meg a passzív félév alatt sem. A nemzeti felsőoktatásról szóló évi CCIV. törvény (továbbiakban: Nftv.) 45. -a alapján a hallgatói jogviszony főszabály szerint legfeljebb két féléves időszakra szünetelhet. A hallgatói jogviszony szünetelésének időtartama alatt azonban a hallgató felsőoktatási intézménnyel fennálló kapcsolata nem szűnik meg, ennek következtében nincs olyan kizáró jogszabályi feltétel, amely az iskolaszövetkezettel fennálló tagsági viszonyát érintené. 3. Mivel az iskolaszövetkezeteken keresztül történő munkavégzéssel kapcsolatban fontosnak tartottam megismerni az érintettek, azaz a hallgatók véleményét is, ezért megkerestem a Hallgatói Önkormányzatok Országos Konferenciája és a Nemzeti Ifjúsági Tanács elnökét is. A Nemzeti Ifjúsági Tanács elnöke válaszlevelében arról tájékoztatott, hogy tagszervezeteik visszajelzése szerint a mindennapokban nehéz helyzetet teremt, hogy az aktív hallgatói jogviszonnyal rendelkezők állapotát, hallgatói státuszát a foglalkoztató diákszövetkezetek megfelelően kövessék és a kapcsolódó intézmények elvárásainak megfelelően járjanak el. 11
12 Ugyanakkor fontosnak tartják, hogy a passzív hallgatói jogviszonnyal rendelkezők helyzete átgondolásra kerüljön, hiszen ahogyan a vonatkozó szabályok is definiálják, a jogviszonyuk csak szünetel, nem megszűnt. Tudomásuk szerint a legnagyobb probléma, hogy fogalmi, értelmezési nehézségek állnak fent a vonatkozó jogszabályok révén, mely az érintett szereplők mindennapjait nehezíti, ellehetetleníti. Éppen ezért legfőbb javaslatuk, hogy a vonatkozó jogszabályok értelmezéseiben kialakult inkoherencia kerüljön tisztázásra, mivel csak a körülmények teljes körű ismerete és a szándékok tisztázása adhat lehetőséget a jogszabályokban található értelmezési ütközések feloldására. Szükség lenne a döntéshozók és az érdekképviseletek közötti vitára, hogy előremutató stratégiai döntések szülessenek, melyek könnyen értelmezhetőek, követhetőek. A döntéshozók és az érdekképviseletek közötti vita megteremtésével az elvi és stratégiai célok tisztázását javasolják, a tanulói és hallgatói jogviszony alatt álló fiatalok munkavállalásának elősegítésére. Nemzetközi kitekintés 3 A felsőfokú képzésben részt vevő diákok munkavállalásának megszervezésére, elősegítésére az egyes országokban különböző megoldások léteznek. Mivel átfogó képet nem lehet adni, ezért két jellemző modellt választottam ki: 1. Amerikai Egyesült Államok A diákmunka szervezett kereteit alapvetően az Oktatási Minisztérium (Department of Education) által kidolgozott és működtetett Szövetségi Munka-Tanulás Program (Federal Work-Study Program) biztosítja. A Program részmunkaidős munkalehetőséget biztosít a hallgatóknak. A még diploma előtt álló diákok (undergraduate), a posztgraduális képzésben résztvevők (graduate) és anyagi gondokkal küzdő ún. főállású diákok (professional students), de a képzést befejezve tanulmányaikat más szakokon folytató diákok is igénybe vehetik, függetlenül attól, hogy teljes vagy részképzésben részesülnek. A program azonban nem univerzális, csak az abban részt vevő oktatási intézmények hallgatói számára elérhető. A munka lehetőség szerint kapcsolódik a képzés jellegéhez. A munkahely lehet a kampuszon belül, ebben az esetben az adott oktatási intézmény a munkáltató. Kampuszon kívüli munkavállalás esetén a munkaadók általában non-profit szervezetek vagy közfeladatokat ellátó intézmények. Az oktatási intézményeknek lehetősége van arra, hogy üzleti vállalkozásokkal is megállapodásokat kössenek a Program keretében történő foglalkozásra ebben az esetben a munkalehetőségnek mindenképpen kapcsolódnia kell a diák tanulmányaihoz. A fizetés legalább a szövetségi minimálbér, a felső limitet az oktatási intézmény határozza meg a szükségletek függvényében. A tanulásnak mindenképpen prioritása van, ezért a ledolgozható órák számát a diák órarendjének és előmenetelének függvényében határozza meg vagy a munkáltató, vagy az oktatási intézmény illetékes részlege. Diploma előtt álló diákok órabérben dolgoznak, posztgraduális és főállású diákok órabért vagy fizetést kapnak a munka függvényében. A bért az oktatási intézet folyósítja, havonta legalább egy alkalommal, közvetlenül a diáknak. A diák kérheti az összeg bankszámlára történő utalását, illetve az oktatással kapcsolatos költségei (tandíj, kollégium, diákétkeztetés stb.) automatikus levonását. A megkeresett összeget jövedelemadó és különböző járulékok is terhelik a kampuszon belül dolgozó diákok mentességet kapnak a társadalombiztosítási és a betegbiztosítási járulék alól. A diákok csatlakozása a programhoz az oktatási intézmény anyagi lehetőségeinek függvényében, érkezési sorrendben történik (first come, first serve). A szervezett kereteken túlmenően természetesen lehetőség van az egyéni munkavállalásra is. Ez esetben a munkavállalás teljes egészében a diák felelőssége. 3 A fejezetet készítette Perosa István jogi főreferens AJBH, Nemzetközi Főosztály 12
13 2. Anglia Az Egyesült Királyságban speciális, diákmunkára szakosodott ügynökségek foglalkoznak a hallgatók munkavállalásának elősegítésével. Jellemzően az adott internetes ügynökség internetes honlapján kell regisztrálni, és megadni a vállalandó munkával kapcsolatos elképzeléseket, igényeket (munkakör, munkaidő, fizetési elvárások stb.), az ügynökség ezek ismeretében közvetíti ki a diákokat a potenciális munkáltató felé. Lehet munkát keresni részmunkaidősként, tanítási szünet idejére, illetve évhalasztás esetén is. Külön részlegek foglalkoznak fizetéssel járó szakmai gyakorlatok szervezésével. Folyamatos a visszajelzés (feedback) mind a munkavállalók, mind pedig a munkáltatók részéről: a sorozatosan negatív értékelést kapó munkavállaló kiközvetítését az ügynökség megszünteti, azokkal a munkáltatókkal pedig, amelyekre sok panasz érkezik, az ügynökség nem köt többet együttműködési megállapodást. A diákfoglalkoztatás terén ebben a modellben is fontos szerepe van az egyéni munkavállalásnak, amikor a diák maga keres munkalehetőséget, és piaci alapon értékesíti a munkaerejét. 3. Csehország Az angolhoz hasonlító rendszer működik a Csehországban is. Az interneten keresztül a diák bejelentkezik az ügynökséghez. Az ügynökségek mind fizikai (költöztetés, bolti munka, takarítás, kézbesítés, kertészkedés, segédmunka építkezésen stb.), mind pedig szellemi munkalehetőségeket (programozás, fordítás, tolmácsolás stb.) is kínálnak. Ez utóbbi esetben az ügynökség felméri a jelentkező (számítógépes, nyelvi) jártasságát, mielőtt kiközvetítené. A munkavállalás végén a munkáltató jelentést készít a diákról, amit öt napon belül le kell adni az ügynökségnél. Ezt követően kerülhet sor a bér kifizetésére vagy átutalására. A hazai iskolaszövetkezeti szabályozás története 4 Magyarországon már 1875 után találkozunk ún. iskolaszövetkezetekkel, amelyek tanuló tagjaikat a takarékos pénzgazdálkodásra, az egyes fogyasztási cikkek beszerzési és értékesítési technikájára igyekeztek oktatni. 5 Olyan termelő tevékenység gyakorlatának megismertetését is célul tűzték ki (kisállattenyésztés, kertészkedés), amelyek jól kapcsolódtak az iskolai tantárgyakhoz. A XX. század fordulóján főként a diák-kaptár" iskolai szövetkezetek terjedtek el, amelyek szervezett betétgyűjtésre és megtakarítások hasznos célra való felhasználására létesültek, majd 1960-tól megjelentek az iskolákban az iskolaszövetkezeti árudák, a mezőgazdasági termeléssel, kisállattenyésztéssel foglalkozó iskolaszövetkezetek, és a mezőgazdasági termeléssel játékosan foglalkozó falusi ifjúsági szövetkezetek (FISZ-ek) is. A szövetkezetekről szóló évi III. törvény lehetőséget biztosított új szövetkezeti formák kialakítására, amelyeket szakcsoportoknak neveztek. Az egyre nagyobb létszámú, munkát vállaló diákokat ezért először szakcsoportokba tömörítették. Az első ilyen típusú, felsőoktatásban tevékenykedő szövetkezet két diák kezdeményezésére 1983-ban Budapesten jött létre, az akkori Marx Károly Közgazdaságtudományi Egyetemen, Universitas" néven, az Economix Kisszövetkezet keretében. Eleinte főleg az egyetem diákjait foglalkoztatták, de mivel a munkák jelentős része nem szakmai volt, egyre többen tudtak belépni a szövetkezetbe. A növekvő létszámnak köszönhetően a jogalkotó az iskolai szövetkezetről és az iskolai szövetkezeti csoportról szóló 16/1986. (V. 16.) MT rendeletben határozta meg e munkavállalási forma specifikumait és szabályozta annak működését. A '80-as évek végén már több ezer tagot tömörített a budapesti iskolaszövetkezeti csoport, amelynek mintájára vidéken is megindultak a hasonló jellegű szerveződések, s néhány éven belül országos hálózat épült ki. 4 Forrás: A diákok munkavégzése az iskola szövetkezetekben; Diákok intézményes munkavállalása Magyarországon (Fiák Krisztina és Köves Balázs tanulmánya) 5 Király Lajos: Magyar Szövetkezeti Évkönyv, 1994., oldal 13
14 Bár az 1992-ben elfogadott szövetkezeti törvény (1992. évi I. törvény) több pontjában is utalt az iskolai szövetkezetekre, 6 azonban ehhez kapcsolódóan nem született olyan jogszabály, amely ezt a formát konkrétan szabályozta volna. Ugyanakkor az 1990-es években az egyetemeken és főiskolákon továbbra is jelentős számban alakultak ifjúsági szövetkezetek. Számuk 1999 végén 65 felsőoktatási intézményre kiterjedően elérte a negyvenet, működésükben a 320 ezer egyetemi-főiskolai hallgatóból 180 ezer vállalt rendszeres vagy időközönkénti feladatot. 7 Fő céljuk olyan munkaalkalmak teremtése és közvetítése volt, amelyek tagjaikat (és a hozzájuk forduló, akár kívülálló hallgatókat is) mellékjövedelemhez juttatva, tanulmányaik elvégzésében segíti. Az os években kezdődött el a szövetkezeti törvény felülvizsgálata, amelybe az iskolai szövetkezetek képviselőit is bevonták. Az új szövetkezetekről szóló évi CXLI. törvény az iskolaszövetkezet fogalmát oktatási intézményhez kapcsolódó szövetkezetként határozta meg, egyben különválasztotta a középfokú oktatási intézményekben és a felsőfokú oktatási intézményben tanulókat, ezzel is megkülönböztetve az iskolaszövetkezetek két fő típusát. A törvény felhatalmazása alapján 1. (3) született az iskolaszövetkezetekről szóló 159/2001. (IX. 12.) Korm. rendelet, amely az új szövetkezeti törvényt kiegészítve tartalmazza az iskolaszövetkezetekre vonatkozó speciális szabályokat. Ebben az időszakban a szövetkezeti szabályozást a szétaprózottság, a tartalmi tisztázatlanság, egyes fontos részletkérdésekben a feloldhatatlan ellentmondásosság jellemezte. Egymás mellett élt két szövetkezeti törvény (1992. évi I. törvény; évi CXLI. törvény), illetve külön kormányrendelet szabályozta az oktatási intézményekhez kapcsolódó szövetkezeteket (159/2001. (IX. 12.) Korm. rendelet). 8 Ezen ellentmondásos helyzet feloldására alkották meg 2006-ban a szövetkezetekről szóló évi X. törvényt, amely egységes szerkezetben, átfogóan szabályozta a szövetkezetek típusait és működésüket. Ez a ma is hatályban lévő új jogszabály 8. -a a szociális szövetkezetek egyik fajtájaként határozza meg az iskolaszövetkezeteket. A vizsgálat megállapításai I. A hatáskör tekintetében A feladat- és hatáskörömet, valamint ennek ellátásához szükséges vizsgálati jogosultságaimat az az alapvető jogok biztosáról szóló évi CXI. törvény (továbbiakban: Ajbt.) határozza meg. Az Ajbt. 18. (4) bekezdése szerint az alapvető jogok biztosa a hatóságok tevékenysége során felmerült, az alapvető jogokkal kapcsolatos visszásság megszüntetése érdekében hivatalból eljárást folytathat. A hivatalból indított eljárás természetes személyek pontosan meg nem határozható, nagyobb csoportját érintő visszásság kivizsgálására vagy egy alapvető jog érvényesülésének átfogó vizsgálatára irányulhat. Az ombudsman számára tehát egy adott jogi szabályozás alapjogi aspektusú vizsgálatára, valamint a jogszabályok hiányosságaival, tartalmi hibáival összefüggő intézkedések megfogalmazására a törvény lehetőséget teremt. A preventív alapjogvédelemre is hangsúlyt helyező ombudsmani gyakorlat alapján pedig mandátuma keretei között marad a biztos akkor, amikor az alapjogi aspektusú vizsgálathoz nélkülözhetetlen módon, hivatalbóli eljárás keretében, éppen a konkrét alapjogsérelmek és ezen alapuló panaszok megelőzése érdekében tekinti át a releváns jogi szabályozás egyes elemeit, térképezi fel és jelzi a jogalkotásért felelős szervek vagy az Alkotmánybíróság irányába a felmerülő alkotmányossági aggályokat. 6 A törvényhez fűzött miniszteri indokolás kiemelte, hogy az iskolai szövetkezet bevált intézmény, amely szolgáltató és értékesítő tevékenység útján a tanulókat önállóságra és munkára neveli 7 DIÁK-ÉSZ Prezentációs anyag, Idézet a évi X. törvényhez fűzött általános indokolásból 14
15 Az Ajbt. 1. (2) bekezdésének d) pontja emellett kimondja, hogy az alapvető jogok biztosa tevékenysége során különösen hivatalból indított eljárások lefolytatásával megkülönböztetett figyelmet fordít a leginkább veszélyeztetett társadalmi csoportok jogainak védelmére. Tekintettel arra, hogy a fiatalokat hazánkban is egyre nagyobb mértékben sújtja a munkanélküliség, amely miatt egyre kiszolgáltatottabbá válnak, így e tekintetben a munkát kereső-vállaló fiatal korosztályt veszélyeztetett társadalmi csoportnak tekintettem, amely jogainak védelme érdekében az iskolaszövetkezeten keresztül történő munkavállalásuk vizsgálatára az Ajbt. fenti szakaszai alapján hatáskörömet megállapítottam. A törvény meghatározza az általam vizsgálható szervek körét is. Az Ajbt. 18. (1) bekezdés a) pontja alapján a közigazgatási szerv az alapvető jogok biztosa által vizsgálható hatóságnak minősül. Mivel a központi államigazgatási szervekről, valamint a Kormány tagjai és az államtitkárok jogállásáról szóló évi XLIII. törvény 1. (2) bekezdése d) pontja értelmében a foglalkoztatással kapcsolatos döntések meghozatalára jogosult Nemzetgazdasági Minisztérium központi államigazgatási szervnek, a 4. bekezdés f) pontja alapján pedig a Nemzeti Adó- és Vámhivatal Kormányhivatalnak minősül, mindezek alapján megállapítottam, hogy tevékenységük vizsgálatára az Ajbt. hatásköri szabályai értelmében az ombudsman vizsgálati jogosultsága egyértelműen kiterjed. II. Az érintett alapvető jogok és elvek tekintetében Az alapvető jogok biztosa egy adott társadalmi probléma mögött álló összefüggésrendszer feltárása során autonóm, objektív és neutrális módon, kizárólag alapjogi érvek felsorakoztatásával és összevetésével tesz eleget mandátumának. Az ombudsmani intézmény megalakulása óta az alapjogi biztos következetesen, zsinórmértékként támaszkodott az Alkotmánybíróság alapvető jogállami garanciákkal és az alapjogok tartalmával kapcsolatos elvi megállapításaira, valamint az ombudsmani jogvédelem speciális vonásainak megfelelően alkalmazta az alapjog-korlátozás alkotmányosságát megítélni hivatott alapjogi teszteket. Az Alkotmánybíróság az Alaptörvény hatályba lépését követően először a 22/2012. (V. 11.) AB határozatában arra mutatott rá, hogy az előző Alkotmány és az Alaptörvény egyes rendelkezései tartalmi egyezősége esetén éppen nem a korábbi alkotmánybírósági döntésben megjelenő jogelvek átvételét, hanem azok figyelmen kívül hagyását kell indokolni. A jelentés megállapításaival összefüggésben ismételten hivatkozom arra, hogy az Alaptörvény vonatkozó rendelkezéseinek szövege Alaptörvény Negyedik Módosításának hatályba lépését követően továbbra is nagyrészt megegyezik az Alkotmányban foglaltakkal, az alkotmányos követelmények és alapjogok tekintetében jellemzően nem tartalmaz olyan rendelkezéseket, amely ellentétesek volnának a korábbi alkotmányunk szövegével. Az Alkotmánybíróság ugyanakkor a 13/2013. (VI. 17.) AB határozatában azt emelte ki, hogy az adott határozatban vizsgált törvényi rendelkezések esetében már az Alaptörvény Negyedik Módosítása alapján jár el a korábbi alkotmánybírósági határozatokban foglaltak felhasználhatóságát illetően. A testület ennek kapcsán elvi éllel azt mondta ki azt, hogy az Alkotmánybíróság a hatályát vesztett alkotmánybírósági határozat forrásként megjelölésével, a lényegi, az adott ügyben felmerülő alkotmányossági kérdés eldöntéséhez szükséges mértékű és terjedelmű tartalmi vagy szövegszerű megjelenítéssel hivatkozhatja vagy idézheti a korábbi határozataiban kidolgozott érveket, jogelveket. Az indokolásnak és alkotmányjogi forrásainak ugyanis a demokratikus jogállamban mindenki számára megismerhetőnek, ellenőrizhetőnek kell lennie, a jogbiztonság igénye az, hogy a döntési megfontolások átláthatóak, követhetőek legyenek. A nyilvános érvelés a döntés indoklásának létalapja. A korábbi határozatokban kifejtett érvek felhasználhatóságát az Alkotmánybíróság mindig esetről esetre, a konkrét ügy kontextusában vizsgálja. 15
16 Ha összevetjük az Alaptörvény B) cikk (1) bekezdésében, az Alaptörvény II. cikkében, illetve az Alaptörvény XV. cikk (2) bekezdésében foglaltakat a Magyar Köztársaság Alkotmányáról szóló évi XX. törvény 2. (1) bekezdésének, 54. (1) bekezdésének és 70/A. (2) bekezdésének szövegével, akkor az állapítható meg, hogy a jelen vizsgálat tárgyát képező alapvető jogok és a jogállamiság elve tekintetében nem hoz olyan változást az Alaptörvény szövege, mely a korábbi alkotmánybírósági gyakorlat elvetését, tartalmi átértékelését alátámasztaná. Így elvi megállapításaim megfogalmazása, az alapjogok és az alkotmányos elvek értelmezése során ellenkező tartalmú alkotmánybírósági döntés megszületéséig irányadónak tekintem az Alkotmánybíróság által mind az Alaptörvény hatályba lépését megelőzően, mind pedig az azt követően meghozott határozataiban, azok indokolásában kifejtett megállapításokat, következtetéseket. 1. Az Alaptörvény B) cikk (1) bekezdése alapján Magyarország független, demokratikus jogállam. Az Alkotmánybíróság korábbi töretlen gyakorlata alapján ennek a jogállami minőségnek nélkülözhetetlen eleme a jogbiztonság. Ahogyan pedig arra az Alkotmánybíróság felhívta a figyelmet a 30/2012. (VI. 27.) AB határozatában, az Alaptörvény B) cikk (1) bekezdése és az Alkotmány 2. (1) bekezdése azonosan deklarálja a jogállami klauzulát, tehát az eddig kialakított alkotmánybírósági gyakorlat relevánsnak tekinthető a vizsgálat során. Az Alkotmánybíróság által gyakran hivatkozott tétel, hogy a jogbiztonság az állam s elsősorban a jogalkotó kötelességévé teszi annak biztosítását, hogy a jog egésze, egyes részterületei és az egyes jogszabályok is világosak, egyértelműek, működésüket tekintve kiszámíthatóak és előreláthatóak legyenek a norma címzettjei számára. A jogbiztonság nem csupán az egyes normák egyértelműségét követeli meg, de az egyes jogintézmények működésének kiszámíthatóságát is. A jogállamiság elvéből folyó követelmény a közhatalom, a közigazgatás törvény alá rendeltsége: a közhatalommal rendelkező szervek a jog által megállapított működési rendben, a polgárok számára megismerhető és kiszámítható módon szabályozott korlátok között fejtik ki tevékenységüket. 9 Nem hagyható figyelmen kívül továbbá, hogy a kiszámíthatóság beleértve az egységes jogalkalmazást és az eljárási garanciák biztosítása szorosan összekapcsolódik az egyes alanyi alapjogok, szabadságjogok védelmével, mintegy kölcsönösen feltételezik egymást. 2. Az Alaptörvény XII. cikk (1) bekezdése alapján mindenkinek joga van a munka és a foglalkozás szabad megválasztásához, valamint a vállalkozáshoz, képességeinek és lehetőségeinek megfelelő munkavégzéssel mindenki köteles hozzájárulni a közösség gyarapodásához. Az Alkotmány korábbi rendelkezéseit értelmező, közel két évtizedes alkotmánybírósági gyakorlatban a munkához való jog alkotmányos alapjogként a munka és a foglalkozás szabad megválasztásához való jogot jelentette. A szociális jogok közé sorolható foglalkoztatáshoz való jog két elemből áll, az egyik a jog a munkához, a munkavégzéshez, amely a munkahelyteremtést és ezek megőrzését, a munkanélküliség kezelését szolgáló állami foglalkoztatáspolitikát foglal magában, a másik pedig a foglalkozás megválasztásának szabadsága (alanyi jellegű jog). A munkához és foglalkoztatáshoz való jog szociális jogi jellegéből következik, hogy kapcsolatban áll az egyes államok gazdaság- és szociálpolitikai karakterével, alkotmányos struktúrájával, hagyományaival. Az állam nemcsak elismerni köteles a munkához való jogot, hanem megfelelő feltételek megteremtésével köteles elősegíteni az érvényesülését. Ez a gyakorlatban olyan aktív magatartást, olyan cselekvési kötelezettséget jelent az állam számára, amely előmozdítja a széles körű foglalkoztatás megvalósítását. Az állami kötelezettség megvalósulhat munkahelyteremtő gazdaság-, foglalkoztatás-, oktatáspolitika kialakításával, átképzésekkel, megfelelő jogalkotási tevékenység folytatásával, munkahelyteremtő beruházásokkal, illetve más egyéb módokon. 9 Vö. 56/1991. (XI. 8.) AB határozat. 16
17 Az Alaptörvény XVII. cikke ugyancsak kiemelendő rendelkezéseket tartalmaz: rögzíti az együttműködési kötelezettséget, amely szerint a munkavállalók és a munkaadók a munkahelyek biztosítására, a nemzetgazdaság fenntarthatóságára és más közösségi célokra is figyelemmel együttműködnek egymással, illetve rendelkezik arról is, hogy minden munkavállalónak joga van az egészségét, biztonságát és méltóságát tiszteletben tartó munkafeltételekhez, a napi és heti pihenőidőhöz, valamint az éves fizetett szabadsághoz. 3. A Nemzetközi Munkaügyi Szervezet évi 193. sz. Ajánlása, a szövetkezetek támogatásáról: A Nemzetközi Munkaügyi Szervezet Általános Konferenciája, amelyet a Nemzetközi Munkaügyi Hivatal Igazgató Tanácsa hívott össze Genfbe, és amely június 3-án kilencvenedik ülésszakára ült össze. Elismerve a szövetkezeteknek a munkahelyteremtés területén jelentkező fontosságát, mely erőforrások mozgósításában, beruházásokban és ezáltal a gazdasághoz való hozzájárulásban nyilvánul meg, javaslatait az alábbi Ajánlásban fogalmazza meg: I. 4. pont: Minden országban intézkedéseket kell elfogadni az ott tevékenykedő szövetkezetek lehetőségeinek elősegítésére fejlettségi szintjükre való tekintet nélkül azzal a céllal, hogy azokat és tagságukat a következőkben segítsék: (a) jövedelemtermelő tevékenységek és fenntartható, tisztességes foglalkoztatás megteremtése, valamint fejlesztése; (b) az emberi erőforrás kapacitásainak és a szövetkezeti mozgalmi értékek, előnyök, valamint hasznok ismeretének fejlesztése oktatás és képzés segítségével; (c) az üzleti potenciál fejlesztése, beleértve a vállalkozói és vezetési készségeket. III. Az ügy érdeme tekintetében III/1. Az iskolaszövetkezetekre vonatkozó hatályos jogi szabályozás rövid áttekintése Az iskolaszövetkezetekre vonatkozóan több jogszabály is tartalmaz rendelkezéseket. Az iskolaszövetkezet alapítására, működésére vonatkozó szabályokat a szövetkezetekről szóló évi X. törvény tartalmazza (továbbiakban: Szövtv.), míg az iskolaszövetkezeten keresztül történő munkavállalás, munkavégzés szabályait az Mt. állapítja meg. A hallgató/munkavállaló egészségbiztosítási jogviszonyára a társadalombiztosítás ellátásaira és a magánnyugdíjra jogosultakról, valamint e szolgáltatások fedezetéről szóló évi LXXX. törvény (továbbiakban: Tbj.), míg az adózásával kapcsolatos kérdésekre az adózás rendjéről szóló évi XCII. törvény (Art.), valamint az egyes adótörvények és azzal összefüggő egyéb törvények módosításáról szóló évi CLVI. törvény (Eat.) is tartalmaz rendelkezéseket. A szövetkezeti törvény a szociális szövetkezetek közé sorolja az iskolaszövetkezeteket, 10 s annak érdekében, hogy a szövetkezet, mint jogi személyiséggel rendelkező szervezet törvényben deklarált céljai megvalósuljanak a tagok gazdasági, valamint más társadalmi (kulturális, oktatási, szociális, egészségügyi) szükségletei kielégítésének elősegítése 11 a jogalkotó több garanciális szabályt is beépített az iskolaszövetkezetekre vonatkozó speciális szabályokba. Ennek megfelelően a törvény előírja, hogy iskolaszövetkezet alapításához egy oktatási intézmény alapító tagsága szükséges, alapszabályában pedig rögzítenie kell az iskolaszövetkezet és a befogadó oktatási intézmény kapcsolatát. 12 Amennyiben az oktatási intézmény megszűnik, vagy kilép az iskolaszövetkezetből, és a megszűnéstől vagy kilépéstől számított hat hónapon belül nem lép be tagként másik oktatási intézmény, az iskolaszövetkezet megszűnik. 13 Fontos előírás, hogy az oktatási intézmény csak azt a vagyonát viheti be az iskolaszövetkezetbe, illetve azt a vagyonát bocsáthatja az iskolaszövetkezet rendelkezésére, amellyel az alapító okiratának 10 Szövtv. 8. (1) A szociális szövetkezet a 7. -ban foglaltaknak megfelelő olyan szövetkezet, b) amely iskolaszövetkezetként működik. 14. (1) (2) Az alapszabálynak tartalmaznia kell: d) a tagok jogait és kötelezettségeit, valamint iskolaszövetkezet esetében az oktatási intézmény tag és a szövetkezet kapcsolatát; 11 Szövtv Szövtv. 10. (5) Iskolaszövetkezet alapításához az oktatási intézmény alapító tagsága szükséges. 13 Szövtv. 92. (2) bekezdés a) 17
18 megfelelően vállalkozhat, feltéve, hogy ez nem veszélyezteti az alapító okiratában meghatározott alaptevékenységét és ebből fakadó kötelezettségeinek teljesítését. 14 Ha az iskolaszövetkezet jogutód nélkül megszűnik, az oktatási intézmény által az iskolaszövetkezet rendelkezésére bocsátott vagyon az oktatási intézményt illeti meg. 15 További garanciaként a jogszabály azt is rögzíti, hogy az iskolaszövetkezet felügyelő bizottságának kötelezően tagja egyrészt a befogadó oktatási intézmény, másrészt a befogadó oktatási intézmény fenntartójának egy-egy képviselője. 16 Nyereségéből az alapszabályában meghatározott szociális, kulturális és oktatási célú közősségi alapot köteles képezni, 17 tagjai között pedig a nappali tagozatos tanulók és hallgatók aránya nem lehet kevesebb, mint a teljes taglétszám 85%-a. 18 A szövetkezet és a tagok gazdasági együttműködése a diákok és az oktatási intézmények együttműködésével működő iskolaszövetkezetek esetén a diákok munkalehetőségeinek megteremtésében, valamint az oktatási feltételek javításában valósulhat meg. 19 Az iskolaszöveti tagoknak az iskolaszövetkezeten keresztül történő munkavállalására vonatkozó speciális szabályokat az Mt. XVII. fejezete tartalmazza. A munkaviszonyra vonatkozó általános szabályoktól eltérő szabályok megalkotására azért volt szükség, mivel az iskolaszövetkezet tagjainak az alapjogviszonya a tanulói, illetve a nappali tagozatos hallgatói jogviszony, s valójában csak e jogviszony mellett mintegy másodlagosan kerül sor a munkavégzésre, amelyet a fiatal ráadásul egy speciális formában, az iskolaszövetkezeten keresztül végez. Mivel a hallgató/munkavállaló az iskolaszövetkezeten keresztül csak addig az időpontig vállalhat munkát, amíg nappali tagozatos hallgató, ezért az Mt bekezdése szerint az iskolaszövetkezet, mint munkáltató és tagja között munkaviszony csak határozott időre létesíthető. A nappali tagozatos tanulmányok befejezésével a munkaviszonyt meg kell szüntetni, még abban az esetben is, ha az iskolaszövetkezeti tagság esetleg fennmarad. (A hatályos szabályozás értelmében a hallgatói jogviszony megszűnése nem eredményezi egyúttal a szövetkezeti tagsági viszony megszűnését is. 20 A tagsági jogviszony megszűnésének időpontjában azonban az iskolaszövetkezettel fennálló munkaviszony automatikusan megszűnik. 21 ) A munkaszerződés ugyanakkor ez esetben a tanulmányok esetleges elhúzódása miatt öt évnél hosszabb határozott időre is köthető, így a teljes tanulmányok idejét lefedheti, és végig megfelelő keretét adhatja az iskolaszövetkezeten keresztüli munkavégzésnek. A hagyományos munkaszerződéstől eltérő, másik fontos különbség, hogy a felek között létrejött munkaszerződés nem az iskolaszövetkezet számára végzett munkavégzést hivatott szabályozni, hanem a tag/hallgatónak az iskolaszövetkezet által harmadik személy részére nyújtott szolgáltatás teljesítése érdekében végzett munkavégzését. A munkaszerződés harmadik specialitása amely szintén a tanulói/hallgatói jogviszony elsődlegességéből fakad, hogy valójában az csak egy keretszerződés a felek között. 14 Szövtv. 49. (5) 15 Szövtv. 94. (2) 16 Szövtv. 37. (3) Iskolaszövetkezet esetén a felügyelő bizottságnak tagja az oktatási intézmény, továbbá az oktatási intézmény fenntartójának egy-egy képviselője. A felügyelő bizottság egy tagját közoktatási intézményben az iskolai, kollégiumi szülői szervezet (közösség) jelölése alapján kell megbízni. 17 Szövtv Szövtv. 10. (1) Iskolaszövetkezetben a tanulókon kívül felvett tagok száma nem haladhatja meg a taglétszám tizenöt százalékát. 19 Szövt. 55. (1) bekezdés e) pont 20 A közoktatási intézmény tag részvételével működő iskolaszövetkezetekről szóló 123/2006. (V.19.) Kormányrendelet 9. (1) bekezdése ugyanakkor a közoktatási intézményben tanulók vonatkozásában kifejezetten kimondja, hogy az iskolaszövetkezeti tagsági viszony a tanulói vagy kollégiumi tagsági viszony megszűnésével megszűnik. 21 Mt (1) 18
19 Konkrét munkakör, feladatok helyett a felek azoknak a lehetséges feladatoknak a körében állapodnak meg, amelyet a tag elvállal, illetve a díjazás mértékét is csak orientáló jelleggel adják meg. A későbbiekben aztán az egyes konkrét munkák megkezdése előtt ez alapján a keret munkaszerződés alapján állapodnak majd meg a szolgáltatás fogadójának személyében, az ellátandó munkakörben, az alapbérben, a munkavégzés helyében, a munkába lépés napjában, a munkavégzés tartamában. 22 Valójában ez utóbbi szerződés az, amely megfelel a hagyományos munkaszerződésnek. A munkaszerződés tehát ebben a konstrukcióban általános keretet jelent, amelyhez az adott teljesítés megkezdését megelőzően kapcsolódik egy újabb megállapodás. Ez utóbbit a felek egymás kölcsönös érdekeire való tekintettel mindenekelőtt a nappali tagozatos tanuló, hallgató tag hallgatói jogviszonyából származó kötelessége teljesítésének figyelembevételével kötik meg. Az Mt. szabályozza a munkavégzéshez kötődő egyéb jogokat és kötelezettségeket is munkáltató utasítási joga, kárfelelősségi szabályok, a munkaviszony megszüntetésének esetei, stb. ezeket a kérdéseket azonban a megkeresett szervek válaszaikban már részletesen elemezték, ezért azokra a továbbiakban nem térek ki. Arra vonatkozóan, hogy a szövetkezeti tag/hallgató a munkavállalása következtében milyen egészségbiztosítási ellátásra szerez jogosultságot, a társadalombiztosítás ellátásaira és a magánnyugdíjra jogosultakról, valamint e szolgáltatások fedezetéről szóló évi LXXX. törvény (továbbiakban: Tbj.) tartalmaz rendelkezéseket. A Tbj. 5. (1) bekezdés b) pontja alapján az iskolaszövetkezet nappali rendszerű oktatás keretében tanulmányokat folytató tanuló, hallgató tagja e jogviszonyára tekintettel nem tartozik a biztosítottak körébe. 23 Ennek oka, hogy a hallgató munkavállaló béréből nyugdíjjárulék, egészségbiztosítási- és munkaerő-piaci járulék nem kerül levonásra, azaz nincs meg a biztosítási jogviszony fennállásához szükséges járulékfedezet. A tanuló/hallgató kizárólag a nappali tagozatos tanulói/hallgatói jogviszonya fennállása miatt válik jogosulttá a társadalombiztosítás egyes konkrétan meghatározott ellátásaira: egészségügyi ellátásra, 24 valamint baleseti egészségügyi ellátásra. 25 Az iskolaszövetkezeten keresztül történő munkavállalás bejelentésével kapcsolatos kérdéseket az adózás rendjéről szóló évi XCII. törvény (továbbiakban: Art.) szabályozza. A 16. (11) bekezdése szerint az iskolaszövetkezet a Tbj. 5. (1) bekezdés b) pontja alapján biztosítottnak nem minősülő, a munka törvénykönyvéről szóló évi I. törvény a szerint megkötött munkaszerződéssel létesített munkaviszony keretében személyesen közreműködő tagja esetében, a munkaszerződés megkötésének napján az állami adóhatóság felé köteles bejelenteni a munkáltató (iskolaszövetkezet) adószámát, a munkavállaló iskolaszövetkezeti tag adóazonosító és társadalombiztosítási azonosító jelét, diákigazolványa számát; a jogviszony megszűnését követő 8 napon belül pedig a munkavállaló iskolaszövetkezeti tag jogviszonya megszűnésének napját. Mindezek a szabályok hivatottak biztosítani, hogy a diákok munkavégzése szabályos bejelentett módon történjen. 22 Mt (3) 23 Tbj. 5. (1) E törvény alapján biztosított: b) a szövetkezet tagja, aki a szövetkezet tevékenységében munkaviszony, vállalkozási vagy megbízási jogviszony keretében személyesen közreműködik, kivéve az iskolaszövetkezet nappali rendszerű oktatás keretében tanulmányokat folyatató tanuló, hallgató tagját és a szövetkezetekről szóló törvényben meghatározott tagi munkavégzés keretében munkát végző tagot, 24 Tbj. 16. (1) Egészségügyi szolgáltatásra jogosult az e törvény szerint biztosított, illetőleg a 13. szerint egészségügyi szolgáltatásra jogosult személyeken túl az, aki i) a köznevelésről szóló törvény hatálya alá tartozó nappali rendszerű iskolai oktatás keretében vagy nappali oktatás munkarendje szerinti köznevelési intézményben, továbbá a nemzeti felsőoktatásról szóló törvény hatálya alá tartozó felsőoktatási intézményben nappali rendszerű oktatás keretében tanulmányokat folytató nagykorú magyar állampolgár 25 Tbj. 15. (2) Baleseti egészségügyi szolgáltatásra jogosult, aki a) nevelési-oktatási és felsőoktatási intézmény, iskola, iskolarendszeren kívüli oktatásban gyakorlati képzésben részesülő tanulója, hallgatója, ide nem értve a külföldi állampolgárt 19
20 Az egyes adótörvények és azzal összefüggő egyéb törvények módosításáról szóló évi CLVI. törvény (Eat.) 455. (3) bekezdés b) pontja alapján ugyanakkor az iskolaszövetkezet és a nappali rendszerű oktatás keretében tanulmányokat folytató tanuló, hallgató tagja között fennálló jogviszony nem esik adófizetési kötelezettség alá, így az iskolaszövetkezetet nem terheli a 27%-os szociális hozzájárulási adó fizetési kötelezettség. Az iskolaszövetkezeti tag/hallgató személyi adófizetési kötelezettségét a személyi jövedelemadóról szóló évi CXVII. törvény pontja és a 24. (1) bekezdése állapítja meg. E jogszabály szerint a szövetkezeti tag munkából származó jövedelemére a személyi jövedelemadó rendszerében speciális rendelkezés nem vonatkozik, ezért az munkaviszonyból származó bérjövedelemnek minősül és az általános szabályok szerint adóköteles, azaz a hallgató/munkavállalót személyi jövedelemadó fizetési kötelezettség terheli. Végezetül annak érdekében, hogy a tag/hallgató munkáltatása, munkavégzése a jogszabályok előírásainak megfelelően történjen, a munkaügyi ellenőrzésről szóló évi LXXV. törvény (továbbiakban: Met.) (3) bekezdése előírja, hogy az iskolaszövetkezeti tagnak az Mt a alapján történő munkavégzése tekintetében a munkaügyi ellenőrzés kiterjed az iskolaszövetkezetre és az Mt (1)-(3) tekintetében a szolgáltatás fogadójára. Az iskolaszövetkezetnél az (1) bekezdés a)-b), e)-i), valamint r)-s) pontja vonatkozásában lefolytatott ellenőrzés során a munkaügyi hatóság a munkaügyi szabályok betartásának ellenőrzését a szövetkezetekről szóló törvényben foglalt eltérő szabályok figyelembevételével végzi, e körben ellenőrzési jogköre kiterjed a munkáltató iskolaszövetkezeti jogállásának, valamint a foglalkoztatottak tanulói vagy hallgatói jogviszonya fennállásának ellenőrzésére is. E rendelkezés nem érinti az iskolaszövetkezet tagja személyes közreműködését igénybevevő harmadik személy foglalkoztatónál megvalósuló, az iskolaszövetkezet tagjának nem minősülő személy foglalkoztatása szabályai betartásának ellenőrzését. III/2. Az iskolaszövetkezetekkel kapcsolatos szabályozás jogdogmatikai dilemmái 26 Az elméleti és gyakorló munkajogászok között eltérő vélemények fogalmazódnak meg azzal kapcsolatban, hogy szükséges-e az iskolaszövetkezeteket, mint atipikus foglalkoztatási formát önálló jogintézményként szabályozni. Az ombudsman hatáskörét meghaladja és jelen vizsgálatnak sem célja e dilemma feloldása vagy a kérdés megválaszolása, azonban ahhoz, hogy e kérdéskörről átfogó képet alkothassunk, szükségesnek tartom a hatályos szabályozással kapcsolatban megfogalmazott két fontos jogi aggály ismertetését. 1. A munkaerő-kölcsönzéshez hasonló vonások A munkaerő-kölcsönzésről szóló 2008/104/EK irányelv alapján az iskolaszövetkezet által nyújtott szolgáltatás megfelel a munkaerő-kölcsönzés fogalmának. Ez alapján a diákmunkavállalóknak az egyenlő bánásmód követelménye alapján ugyanazokat a jogosítványokat kellene biztosítani (pl. a díjazás, szabadság tekintetében), mint a munkaerőkölcsönzésnél. Az iskolaszövetkezeti munkavégzés esetében a munkaerő-kölcsönzéshez hasonlóan a munkáltatói jogkör megosztásra kerül az iskolaszövetkezet és a szolgáltatás igénybe vevője között. A két jogintézmény között e tekintetben kizárólag az érintett munkavállalói kör a különbözőség (iskolaszövetkezetek esetében kizárólag nappali tagozatos tanuló/hallgató). Nem rendezett ugyanakkor a két munkáltatói szervezet közötti jogviszony szabályozása. 2. A szabadság, betegszabadság kérdése Az iskolaszövetkezeten keresztül történő munkavégzés esetén a tagot/munkavállalót nem illeti meg szabadság. Az iskolaszövetkezetek válaszlevele szerint ezen kizáró szabályozásra azért került sor, mivel jelen esetben a munkavállaló tanulói/hallgatói 26 A kérdés átfogó elemzéséről lásd! Kártyás Gábor: Az iskolaszövetkezeti munkaviszony helye a foglalkoztatási formák között Pécsi Munkajogi Közlemények VI. évf. 2. szám, október 20